Megametar
Megametar (simbol: Mm), jeste izvedena jedinica za dužinu u metričkom sistemu mjera. Prema vrijednosti jedan megametar odgovara vrijednosti od milion metara ili 1000 kilometara. Termin megametar dolazi iz grčkog jezika gdje riječ mega znači velik. Termin se vrlo rijetko koristi u praksi jer npr. vrijednost od "5.000 km" se mnogo češće upotrebljava u odnosu na izraz "5 Mm". Izuzev u oblasti astronomije, udaljenost na Zemlji ne može biti veća od 40.075 km (dužina ekvatora), iako se jedinica megametar može koristiti za mjerenje dužine cestovnih ili željezničkih sistema kao i kod razdaljina u avioprevozu.